Temeljem članka 72. Zakona o komunalnom gospodarstvu („Narodne novine broj: 68/18, 110/18 i 32/20), te članka 30. Statuta Općine Vladislavci („Službeni glasnik Općine Vladislavci broj 3/13, 3/17, 2/18, 4/20 i 5/20 – pročišćeni tekst) Općinsko vijeće Općine Vladislavci na svojoj 26. sjednici održanoj 26. kolovoza 2020. Godine, donosi

**ODLUKU**

**o 2. izmjenama Programa održavanja komunalne infrastrukture**

**na području Općine Vladislavci za 2020. godinu**

**Članak 1.**

Program održavanja komunalne infrastrukture na području Općine Vladislavci za 2020. godinu („Službeni glasnik“ Općine Vladislavci br. 9/19 i 4/20) mijenja se prema odredbama ove Odluke.

**Članak 2.**

Članak 2. Programa održavanja komunalne infrastrukture na području Općine Vladislavci za 2020. godinu („Službeni glasnik“ Općine Vladislavci br. 9/19 i 4/20) mijenja se i sada glasi:

Sredstva prikupljena od komunalne naknade u iznosu od 399.593,00 kuna i grobne naknade u iznosu od 78.312,33 kuna, **odnosno ukupna sredstva od 477.905,33 kune** koristit će se za održavanje komunalne infrastrukture na području Općine Vladislavci u 2020. godini.

**Članak 3.**

Članak 3. Programa održavanja komunalne infrastrukture na području Općine Vladislavci za 2020. godinu („Službeni glasnik“ Općine Vladislavci br. 9/19 i 4/20) mijenja se i sada glasi:

Održavanje javnih površina na kojima nije dopušten promet motornim vozilima odnosi se na košenje trave ispred objekata u vlasništvu Općine Vladislavci. Poslove održavanja javnih površina obavljati će posebna organizacijska jedinica u Jedinstvenom upravnom odjelu Općine Vladislavci -Vlastiti komunalni pogon Općine Vladislavci.

Potrebna sredstva za održavanje javnih površina na kojima nije dopušten promet motornim vozilima u iznosu od 192.860,00 kn odnose se na sljedeće:

- plaće radnika komunalnog pogona, osiguranja, 97.360,00 kn

- motorni benzin i dizel gorivo za teretno motorno vozilo 15.250,00 kn

- motorni benzin i dizel gorivo za kosilice 25.000,00 kn

- potrebni alati za rad 30.000,00 kn

- usluge pri registraciji prijevoznih sredstava 5.000,00 kn

- servis opreme i alata 5.000,00 kn

- službena radna zaštitna odjeća i obuća 6.000,00 kn

**Članak 4.**

Članak 5. Programa održavanja komunalne infrastrukture na području Općine Vladislavci za 2020. godinu („Službeni glasnik“ Općine Vladislavci br. 9/19 i 4/20) mijenja se i sada glasi:

Održavanje javne rasvjete odnosi se na osiguranje potrebnih sredstava za održavanje rasvjetnih tijela na području Općine i utrošenu električnu energiju za javnu rasvjetu prema ispostavljenim računima distributera.

Javna rasvjeta se održava u sljedećim naseljima:

* javna rasvjeta u naselju Vladisalvci u ulicama K. Tomislava, P. Svačića, K. Zvonimira, Športska, E. Kiša, K.P. Krešimiva IV, Kudeljara i Ciglana
* javna rasvjeta u naselju Dopsin u ulicama J. J. Strossmayera i Sv. Ivana
* javna rasvjeta u naselju Hrastin u ulicama Š. Petefija, F. Kiša, Nikole Šubića Zrinskoga

Potrebna sredstva za gore navedenu aktivnosti planirani u Proračunu za 2020. godinu iznose:

- održavanje javne rasvjete 13.312,33 kn

- utrošak električne energije 117.000,00 kn

**Članak 5.**

Članak 6. Programa održavanja komunalne infrastrukture na području Općine Vladislavci za 2020. godinu („Službeni glasnik“ Općine Vladislavci br. 9/19 i 4/20) mijenja se i sada glasi:

Održavanje groblja odnosi se na održavanje groblja u Vladislavcima, Dopsinu i Hrastinu, što podrazumijeva održavanje staza i košenje travnatih površina na grobljima, te odvoz otpada s groblja.

Održavanje javnih površina odnosi se na ostale javne površine koje nisu sadržane u članku 3. Programa. Poslove održavanja groblja i ostalih javnih površina koje nisu sadržane u članku 3. Programa obavljat će trgovačko društvo Komunalac Čepin d.o.o., trgovačko društvo u suvlasništvu Općine Vladislavci.

Potrebna sredstava za realizaciju gore navedenih aktivnosti definiranih u Proračunu za 2020. godinu iznose:

- usluge održavanja javnih površina i groblja 148.923,00 kn

**Članak 6.**

Članak 8. Programa održavanja komunalne infrastrukture na području Općine Vladislavci za 2020. godinu („Službeni glasnik“ Općine Vladislavci br. 9/19 i 4/20) mijenja se i sada glasi:

Utvrđuje se slijedeća rekapitulacija Programa:

1. **PRIHODI**

|  |  |  |  |  |
| --- | --- | --- | --- | --- |
| **R.BR.** | **IZVOR PRIHODA** | **PLAN IZNOS U KN** | **POVEĆANJE/**  **SMANNJENJE**  **+/- U KN** | **NOVI PLAN**  **U KN** |
| 1. | Komunalna naknada | 416.636,67 | -17.043,67 | 399.593,00 |
| 2. | Grobna naknada | 78.312,33 | 0,00 | 78.312,33 |
| 3. | Opći prihodi i primici | 0,00 | 0,00 | 0,00 |
|  | **UKUPNO PRIHODI** | **494.950,00** | **-17.043,67** | **477.905,33** |

1. **RASHODI:**

|  |  |  |  |  |
| --- | --- | --- | --- | --- |
| **R.BR.** | **VRSTA RASHODA** | **PLAN**  **IZNOS**  **U KN** | **POVEĆANJE/**  **SMANNJENJE**  **+/- U KN** | **NOVI PLAN**  **U KN** |
| I. | ODRŽAVANJE JAVNIH POVRŠINA |  |  |  |
| 1. | plaće radnika komunalnog pogona, osiguranja | 96.860,00 | +500,00 | 97.360,00 |
| 2. | motorni benzin i dizel gorivo za teretno motorno vozilo | 25.000,00 | -9.750,00 | 15.250,00 |
| 3. | motorni benzin i dizel gorivo za kosilice | 25.000,00 | 0,00 | 25.000,00 |
| 4. | potrebni alati za rad | 30.000,00 | 0,00 | 30.000,00 |
| 5. | usluge pri registraciji prijevoznih sredstava | 5.000,00 | 0,00 | 5.000,00 |
| 6. | servis opreme i alata | 5.000,00 | 0,00 | 5.000,00 |
| 7. | službena radna zaštitna odjeća i obuća | 6.000,00 | 0,00 | 6.000,00 |
|  | **UKUPNO I** | **192.860,00** | **-9.250,00** | **183.610,00** |
| II. | ODRŽAVANJE NERAZVRSTANIH CESTA |  |  |  |
| 1. | Zimsko održavanje nerazvrstanih cesta | 15.000,00 | 0,00 | 15.000,00 |
|  | **UKUPNO II** | **15.000,00** |  | **15.000,00** |
| III. | ODRŽAVANJE JAVNE RASVJETE |  |  |  |
| 1. | Održavanje javne rasvjete | 20.000,00 | -6.687,67 | 13.312,33 |
| 2. | Utrošak električne energije | 117.000,00 | 0,00 | 117.000,00 |
|  | **UKUPNO III** | **137.000,00** | **-6.687,67** | **130.312,33** |
| IV. | ODRŽAVANJE GROBLJA I OSTALIH JAVNIH POVRŠINA |  |  |  |
| 1. | Održavanje groblja i javnih površina koje ne održava Vlastiti komunalni pogon | 150.090,00 | -1.107,00 | 148.983,00 |
|  | **UKUPNO IV** | **150.090,00** | **-1.107,00** | **148.983,00** |
|  | **UKUPNO RASHODI** | **494.950,00** | **-17.043,67** | **477.905,33** |

**Članak 7.**

Ova Odluka stupa na snagu osmog dana od objave u „Službenom glasniku“ Općine Vladislavci.

KLASA: 363-02/19-18/09

URBROJ: 2158/7-01-20-06

Vladislavci, 26. kolovoza 2020.

Predsjednik

Općinskog vijeća

Krunoslav Morović



**REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA VLADISLAVCI**

**OPĆINSKI NAČELNIK**

Temeljem članka 48. Zakona o lokalnoj i područnoj (regionalnoj) samoupravi (Narodne novine broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19) i članka 36. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20 i 5/20 – pročišćeni tekst) Općinski načelnik Općine Vladislavci dana 13. kolovoza 2020. godine, donosi

**ZAKLJUČAK**

**I.**

Utvrđuje se prijedlog Odluke o 2. izmjenama Programa održavanja objekata i uređaja komunalne infrastrukture za 2020. godinu na području Općine Vladislavci.

**II.**

Prijedlog Odluke iz točke I. ovog Zaključka upućuje se Općinskom vijeću Općine Vladislavci na razmatranje i usvajanje.

**III.**

Predlažem Općinskom vijeću Općine Vladislavci usvajanje Odluke iz točke I. ovog Zaključka.

**IV.**

Ovaj Zaključak stupa na snagu danom donošenja.

KLASA: 363-02/19-18/09

UR.BROJ: 2158/07-02-20-05

Vladislavci, 13. kolovoza 2020.

**Općinski načelnik**

Marjan Tomas